Més de 350 persones es van donar cita en la primera edició nocturna de la “Lluna Plena” esportiva
21 de novembre 2016

![Imagen 1](/media/lrzebpro/68_p_img-20161121-wa0088.jpg)![Imagen 2](/media/432fxjy1/68_p_img-20161121-wa0089.jpg)

La proposta d'oci alternatiu “Lluna Plena”, organitzada per la regidoria de Joventut i Esport de l'Ajuntament de Sagunt junt als corresponsals dels instituts del municipi, va acollir a més de 350 persones en la primera edició que se celebra de nit. Van ser les instal·lacions del poliesportiu René Marigil de Sagunt les que van acollir les activitats esportives dirigides a joves d'entre 12 i 18 anys.

Tots els tornejos i tallers van tenir gran afluència de públic, principalment el torneig de futbol sala, que va congregar a 17 equips, o el taller de lluita olímpica, amb més de 40 persones, que fins i tot va comptar amb una delegació búlgara de judokes i lluitadors, a més de la gent del Club de Lluita Camp de Morvedre, que va organitzar el taller. També va ser un èxit d'assistència el taller de bàdminton, amb 16 inscrits, o les més de 40 persones que van assistir a les classes de zumba. A més, durant la vesprada i la nit, es van celebrar tornejos de bàsquet, joc de rol amb Cluedo en viu (una iniciativa integrada en el Festival Novembre Negre), karaoke, jocs de taula o taller d'iniciació al pádel.

Per al regidor de Joventut, Guillermo Sampedro, l'esdeveniment ha sigut un èxit rotund de participació, ja que “**era una incògnita veure com anava a respondre la gent jove del nucli de Sagunt i ens hem portat una grata sorpresa**”. El propi Sampedro ha recalcat que això “**ens ha de portar a repetir i a mantenir una programació d'oci nocturn públic per a la gent jove tant a Sagunt com en el nucli de Port, promovent un oci gratuït i saludable com a alternativa a l'oci consumista**”.​

![](/media/jd2lhf1q/68_n_img-20161121-wa0087.jpg)​  
​​​​

*   [](http://www.facebook.com/sharer.php?u=https://aytosagunto.es/va/actualitat/mes-de-350-persones-es-van-donar-cita-en-la-primera-edicio-nocturna-de-la-lluna-plena-esportiva/ "Facebook")
*   [](http://twitter.com/share?url=https://aytosagunto.es/va/actualitat/mes-de-350-persones-es-van-donar-cita-en-la-primera-edicio-nocturna-de-la-lluna-plena-esportiva/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mes-de-350-persones-es-van-donar-cita-en-la-primera-edicio-nocturna-de-la-lluna-plena-esportiva/ "Linked In")
*   [](mailto:?body=https://aytosagunto.es/va/actualitat/mes-de-350-persones-es-van-donar-cita-en-la-primera-edicio-nocturna-de-la-lluna-plena-esportiva/)